b'\n_START_ARTICLE_\nJakbim\n_START_SECTION_\nPrepoznavanje\n_START_PARAGRAPH_\nJakbimovo ime ni bilo nikoli napisano v kartu\xc5\xa1i, ki je bila posebna pravica faraonov. Na njegovih pe\xc4\x8datih se obi\xc4\x8dajno naslavlja z \xc2\xbbdobri bog, Sekhaendre\xc2\xab (ali enostavno \xc2\xbbSekhaendre\xc2\xab) in \xc2\xbbsin Raja, Jakbim\xc2\xab._NEWLINE_Nobenega neposrednega dokaza ni, da je bilo Jakbimovo prestolno ime Sekhaenre. Teorija, da je to njegovo prestolno ime, temelji na stilisti\xc4\x8dnih zna\xc4\x8dilnostih skarebejskih pe\xc4\x8datov. Predlagal ga je William Ayres Ward in kasneje spopolnil Ryholt. Daphna Ben-Tor ima njuno domnevo za sporno in poudarja, da so pe\xc4\x8dati ve\xc4\x8d vladarjev iz tistega obdobja preve\xc4\x8d podobni, da bi lahko bili osnova za prepoznavanje._NEWLINE_\xc4\x8ce je Wardova domneva pravilna, je Sekhaenre Jakbim dokazan na presenetljivih 123 pe\xc4\x8datih. Iz tega obdobja ima ve\xc4\x8d pe\xc4\x8datov (396) samo \xc5\xa0e\xc5\xa1i. Ryholt je na tej osnovi ocenil, da je njegova vladavina trajala okoli 25 let v obdobju od leta 1805 do 1780 pr. n. \xc5\xa1t._NEWLINE_Izraelski egiptolog Raphael Giveon je Jakbima poistovetil z Jaammu Nubvoserrejem, nekim drugim vladarjem iz istega obdobja, medtem ko ga je J\xc3\xbcrgen von Beckerath izena\xc4\x8dil z Salitisom, Manetonovim ustanoviteljem Petnajste dinastije.'